
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2898 

15 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


ΑΠΟΦΑΣΕΙΣ 

Καθορισμός του βασικού μισθού των Επιστημονι¬ 
κών Συνεργατών και των Ειδικών Επιστημονικών 
συνεργατών του Επιστημονικού Συμβουλίου και 
των Διευθύνσεων της Επιστημονικής Υπηρεσίας 
της Βουλής καθώς και των προϊσταμένων των 
Διευθύνσεων και των Τμημάτων της Επιστημονι¬ 
κής Υπηρεσίας της Βουλής, συμφώνως προς τα 
άρθρα 94 παρ. 3 και 164Δ παρ.1 και 6 του Κανο¬ 


νισμού της Βουλής (Μέρος Β'). 1 

Μεταφορά θέσης στην Κεντρική Υπηρεσία του 
Υπουργείου Παιδείας και Θρησκευμάτων. 2 

Έγκριση Προγράμματος Μεταπτυχιακών Σπουδών 
του Τμήματος Μηχανικών Πληροφορικής Τ.Ε. του 
Τ.Ε.Ι. Αθήνας με τίτλο: «Τεχνολογίες Υπολογισμού 
και Δικτύων». 3 

Χορήγηση άδειας εγκατάστασης στο ΔΕΣΦΑ Α.Ε. για 
το τμήμα «Μετατόπιση του Κύριου Αγωγού Φυ¬ 
σικού Αερίου Υψηλής Πίεσης ως συνοδού έργου 
του Αυτοκινητόδρομου ΠΑΘΕ στον Πλαταμώνα» 
στο Νομό Πιερίας. 4 


Ανάκληση της υπ’ αριθμ. 78418/4344/Π04/5/00109/ 
Ε/Ν.3299/ 04/12-8-2009 (ΦΕΚ 1816/τ.Β'/02-9-2009) 
απόφασης υπαγωγής του Γενικού Γραμματέα Πε¬ 
ριφέρειας Δυτικής Μακεδονίας. 5 

Τροποποίηση του Κανονισμού Λειτουργίας του Εκ¬ 
κλησιαστικού Ιδρύματος υπό την επωνυμία «ΠΑΙ¬ 
ΔΙΚΟΣ ΣΤΑΘΜΟΣ “ΣΤΗΝ ΠΑΛΑΜΗ ΤΟΥ ΘΕΟΥ"» 
της Ιεράς Μητροπόλεως Σύρου, Τήνου, Άνδρου, 


Κέας και Μήλου. 6 

Σύσταση θέσης στο Πανεπιστημιακό Γενικό Νοσο¬ 
κομείο «Αττικόν». 7 


Αριθμ. 


πρωτ. 10412 
Διεκπ. 7036 


( 1 ) 

Καθορισμός του βασικού μισθού των Επιστημονικών 
Συνεργατών και των Ειδικών Επιστημονικών συνερ¬ 
γατών του Επιστημονικού Συμβουλίου και των Διευ¬ 
θύνσεων της Επιστημονικής Υπηρεσίας της Βουλής 
καθώς και των προϊσταμένων των Διευθύνσεων και 
των Τμημάτων της Επιστημονικής Υπηρεσίας της 
Βουλής, συμφώνως προς τα άρθρα 94 παρ. 3 και 164Δ 
παρ.1 και 6 του Κανονισμού της Βουλής (Μέρος Β'). 


Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 65 παρ. 5 και 6 και 103 
παρ. 6 του Συντάγματος, συμφώνως προς τις οποίες 
το προσωπικό της Βουλής διέπεται από τον Κανονισμό 
της, σε συνδυασμό με τις διατάξεις του άρθρου 11 παρ. 4 
του Κανονισμού της Βουλής (Μέρος Κοινοβουλευτικό, 
ΦΕΚ 106/Α'/87), όπως ισχύουν. 

2. Τις διατάξεις των άρθρων 160,161 και 162 του Κανο¬ 
νισμού της Βουλής (Μέρος Κοινοβουλευτικό, ΦΕΚ 106/ 
Α'/87), όπως ισχύουν. 

3. Τις διατάξεις των άρθρων 1, 3, 6, 32, 38, 85 παρ. 12, 
94 παρ. 3, 95 και 164Δ παρ.1 και 6 του Κανονισμού της 
Βουλής (Μέρος Β', ΦΕΚ 51/Α'/97), όπως ισχύουν. 

4. Την υπ’ αριθμ. 9104/6832/21.8.2009 (ΦΕΚ 1745/Β'/2009) 
απόφαση του Προέδρου της Βουλής «Τροποποίηση του 
Ειδικού Εσωτερικού Κανονισμού της Επιστημονικής Υπη¬ 
ρεσίας της Βουλής των Ελλήνων», όπως ισχύει. 

5. Την κατ’ εξουσιοδότηση του άρθρου 22 παρ. 3 του 
Ν. 4024/2011, υπ’ αριθμ. (Οικ.) 2/17127/0022/2012 κοινή 
υπουργική απόφαση (ΦΕΚ 498/Β'/2012), καθώς και το 
άρθρο 93 παρ. 3 του Ν. 4182/2013 (ΦΕΚ 185/10.9.2013). 

6. Το γεγονός ότι από την εφαρμογή της παρούσης 
δεν προκαλείται επιβάρυνση στον Προϋπολογισμό δα¬ 
πανών της Βουλής, αποφασίζουμε: 

Ο βασικός μισθός των Επιστημονικών Συνεργατών και 
των Ειδικών Επιστημονικών Συνεργατών του Επιστημονι¬ 
κού Συμβουλίου και των Διευθύνσεων της Επιστημονικής 
Υπηρεσίας της Βουλής, καθώς και των προϊσταμένων 
των Διευθύνσεων και των Τμημάτων της Επιστημονικής 
Υπηρεσίας, καθορίζεται, ως εξής: 

1. Στο ως άνω προσωπικό καταβάλλεται βασικός μισθός 
κατ' ανάλογη εφαρμογή των προβλεπομένων στην υπ’ 
αριθμ. (Οικ.) 2/17127/0022/2012 κοινή υπουργική απόφαση 
(ΦΕΚ 498/Β'/2012). Ειδικότερα, καταβάλλεται ο μισθός του 
Α' βαθμού της Π.Ε. κατηγορίας. Το προσωπικό αυτό εξε¬ 
λίσσεται σε δεκαοκτώ (18) μισθολογικά κλιμάκια (Μ.Κ.), με 
εισαγωγικό το δέκατο όγδοο (18ο) Μ.Κ. και καταληκτικό 
το πρώτο (Ιο) Μ.Κ. Τα Μ.Κ. χορηγούνται ανά διετία. Η εξέ¬ 
λιξη σε αυτά γίνεται αυτοδικαίως με την παρέλευση του 
ανωτέρω οριζόμενου χρόνου. Κάθε αλλαγή Μ.Κ. επιφέρει 
προσαύξηση του βασικού μισθού του πρώτου εδαφίου 
της παρούσης παραγράφου σε ποσοστό 2%. Για τον 
καθορισμό και την κατάταξη στα Μ.Κ. του τρίτου εδαφίου 
της παρούσης παραγράφου του ως άνω υπηρετούντος 
προσωπικού της Επιστημονικής Υπηρεσίας, καθώς και 
του νεοδιοριζόμενου Επιστημονικού Συνεργάτη και Ειδι¬ 
κού Επιστημονικού Συνεργάτη, προσμετράται ο χρόνος 
πραγματικής δημόσιας υπηρεσίας.Για την κατάταξη αυτή 
εκδίδεται διαπιστωτική πράξη από τον Προϊστάμενο της 
Γ ενικής Διευθύνσεως Διοικητικής Υποστηρίξεως. 

2. Οποιαδήποτε μισθολογική μεταβολή προέλθει από 
την αύξηση του βασικού μισθού, που θα προκληθεί κατά 
την πρώτη εφαρμογή της παρ.1 της παρούσης, συνε¬ 
πάγεται αυτομάτως αντίστοιχη μείωση του ποσού της 
υπερβάλλουσας μείωσης της παρ. 5 του άρθρου 164Δ 
του Κανονισμού της Βουλής (Μέρος Β' - ΦΕΚ 51/Α'/97), 
όπως ισχύει. 

3. Σε περίπτωση μεταβολής του παρόντος μισθολογι- 
κού καθεστώτος, όπως διαμορφώνεται από τα οριζόμενα 


στο στοιχείο 5 ανωτέρω, τα τυχόν προκύπτοντα ζητήμα¬ 
τα ρυθμίζονται με απόφαση του Προέδρου της Βουλής. 

4. Κατά τα λοιπά, στο ως άνω προσωπικό εφαρμόζο¬ 
νται οι ισχύουσες διατάξεις του Κανονισμού της Βουλής 
(Μέρος Β' και Μέρος Κοινοβουλευτικό) και του Ειδικού 
Εσωτερικού Κανονισμού της Επιστημονικής Υπηρεσίας 
της Βουλής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2013 

Ο ΠΡΟΕΔΡΟΣ ΤΗΣ ΒΟΥΛΗΣ 

ΕΥΑΓΓΕΛΟΣ - ΒΑΣΙΛΕΙΟΣ I. ΜΕΪΜΑΡΑΚΗΣ 
-♦- 

( 2 ) 

*Μεταφορά θέσης στην Κεντρική Υπηρεσία του Υπουρ¬ 
γείου Παιδείας και Θρησκευμάτων. 

Με την υπ’ αριθμ. Φ.908/138572/Η/27.09.2013 απόφαση 
του Υπουργού Παιδείας και Θρησκευμάτων, η οποία 
εκδόθηκε σύμφωνα με τις διατάξεις της παρ. 7 του 
άρθρου 5 του Ν. 1824/1988 (ΦΕΚ 296 Α') σε συνδυα¬ 
σμό με τις διατάξεις της παρ. 5 του άρθρου 35 του 
Ν. 4024/2011 (ΦΕΚ 226 Α') και της παρ. 9 του άρθρου 82 
του Ν. 4172/2013 (ΦΕΚ 167 Α'), ύστερα από γνώμη α) του 
Κεντρικού Υπηρεσιακού Συμβουλίου Δευτεροβάθμιας 
Εκπαίδευσης (Πράξη 26/20.09.2013) και β) του Κεντρι¬ 
κού Υπηρεσιακού Συμβουλίου Διοικητικού Προσωπικού 
(Πράξη 11/27.09.2013) μετατάσσεται ο κατωτέρω αναφε- 
ρόμενος μόνιμος εκπαιδευτικός Δευτεροβάθμιας Εκπαί¬ 
δευσης, με την ίδια σχέση εργασίας, σε θέση κλάδου 
κατώτερης κατηγορίας μονίμου διοικητικού υπαλλήλου 
της Κεντρικής Υπηρεσίας του Υπουργείου Παιδείας και 
Θρησκευμάτων, αντίστοιχης των τυπικών του προσό¬ 
ντων και με ταυτόχρονη μεταφορά της οργανικής θέσης 
που κατέχει ως ακολούθως: 


1. ΚΑΤΗΓΟΡΙΑ Τ.Ε. 


Κλάδος ΤΕ2 Υπομηχανικών 


ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΑΡΙΘΜΟΣ ΜΗΤΡΩΟΥ 

ΚΛΑΔΟΣ 

ΥΠΗΡΕΣΙΑ ΠΟΥ ΑΝΗΚΕΙ ΟΡΓΑΝΙΚΑ 

ΤΡΥΦΩΝΟΠΟΥΛΟΣ 

ΧΡΗΣΤΟΣ 

ΘΕΟΔΩΡΟΣ 

214949 

ΠΕ1701 

Δ.Ε.Ν. ΕΥΡΥΤΑΝΙΑΣ 


(Αριθμ. βεβ. Υ.Δ.Ε. του Υπουργείου Παιδείας και Θρησκευμάτων: 13344/22.10.2013). 
*Δημοσιεύθηκε αρχικά στο Φ.Ε.Κ. 1230/Γ'/24.10.2013. 


Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 


Αριθμ. 162553/Ε5 (3) 

Έγκριση Προγράμματος Μεταπτυχιακών Σπουδών του 
Τμήματος Μηχανικών Πληροφορικής Τ.Ε. του Τ.Ε.Ι. Αθή¬ 
νας με τίτλο: «Τεχνολογίες Υπολογισμού και Δικτύων». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 80 παρ. 11 περ. α του Ν. 4009/2011 (Α' 
195) «Δομή, λειτουργία, διασφάλιση της ποιότητας των 


σπουδών και διεθνοποίηση των ανωτάτων εκπαιδευτι¬ 
κών ιδρυμάτων», όπως τροποποιήθηκε με τις διατάξεις 
του άρθρου 47 περ. γ του Ν. 4025/2011 (Α' 228), του άρ¬ 
θρου 5 παρ. 8 του Ν. 4076/2012 (Α' 159) και του άρθρου 
34 παρ. 2 του Ν. 4115/2013 (Α' 24). 

β) Του Ν. 3685/2008 (Α' 148) «Θεσμικό πλαίσιο για 
τις μεταπτυχιακές σπουδές» (και ιδίως του άρθρου 6), 
όπως τροποποιήθηκε διαδοχικά με τις διατάξεις του 
άρθρου 24 του Ν. 3696/2008 (Α' 177), του άρθρου 27 
του Ν. 3794/2009 (Α' 156) και του άρθρου 37 παρ. 5 του 
Ν. 3848/2010 (Α' 71). 

γ) Του Ν. 3374/2005 (Α' 189) «Διασφάλιση της ποιό¬ 
τητας στην ανώτατη εκπαίδευση, Σύστημα μεταφοράς 
και συσσώρευσης πιστωτικών μονάδων - Παράρτημα 
Διπλώματος», όπως τροποποιήθηκε και ισχύει. 

2. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του Π.Δ. 63/2005 (Α' 98). 

3. Τη υπ’ αριθμ. Φ5/89656/Β3/2007 (Β' 1466) υπουργική 
απόφαση «Εφαρμογή του Συστήματος Μεταφοράς και 
Συσσώρευσης Πιστωτικών Μονάδων». 

4. Το Π.Δ. 95/2013 (Α' 133) «Μετονομασία Σχολής και 
Τμημάτων - Συγχώνευση Τμημάτων - Κατάργηση Τρη¬ 
μάτων - Συγκρότηση Σχολών του Τ.Ε.Ι. Αθήνας». 

5. Το Πρακτικό της υπ’ αριθμ. 3/22-04-2013 Συνεδρί¬ 
ασης της Γενικής Συνέλευσης Ειδικής Σύνθεσης του 
Τμήματος Πληροφορικής του Τ.Ε.Ι. Αθήνας. 

6. Το απόσπασμα Πρακτικού της υπ’ αριθμ. 1/22-07-2013 
Συνέλευσης Ειδικής Σύνθεσης του Τ.Ε.Ι. Αθήνας. 

7. Το υπ’ αριθμ. 151/13-02-2009 έγγραφο της Αρχής Δι¬ 
ασφάλισης Ποιότητας Ανώτατης Εκπαίδευσης (Α.Δ.Ι.Π.) 
με τη συνημμένη από το Νοέμβριο του 2008 Έκθεση 
Εξωτερικής Αξιολόγησης του Τμήματος Πληροφορικής 
του Τ.Ε.Ι. Αθήνας από την Α.Δ.Ι.Π. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2013-2014 τη 
λειτουργία Προγράμματος Μεταπτυχιακών Σπουδών 
(Π.Μ.Σ.) του Τμήματος Μηχανικών Πληροφορικής Τ.Ε. 
του Τ.Ε.Ι. Αθήνας με τίτλο: «Τεχνολογίες Υπολογισμού 
και Δικτύων», σύμφωνα με τα εξής: 

Άρθρο 1 

Γ ενικές διατάξεις 

Το Τμήμα Μηχανικών Πληροφορικής Τ.Ε. του Τ.Ε.Ι. 
Αθήνας οργανώνει και λειτουργεί από το ακαδημαϊκό 
έτος 2013-2014 Πρόγραμμα Μεταπτυχιακών Σπουδών 
(Π.Μ.Σ.) με τίτλο: «Τεχνολογίες Υπολογισμού και Δικτύ¬ 
ων», σύμφωνα με τις διατάξεις της απόφασης αυτής 
και τις διατάξεις του Ν. 3685/2008 (Α' 148), όπως έχει 
τροποποιηθεί και ισχύει. 

Άρθρο 2 

Αντικείμενο - Σκοπός 

Αντικείμενο του Π.Μ.Σ. είναι οι τεχνολογίες υπολο¬ 
γισμού και δικτύων και ο σχεδιασμός και η ανάπτυξη 
προηγμένων εφαρμογών των τεχνολογιών αυτών. 


Σκοπός του Προγράμματος είναι η παροχή εξειδι- 
κευμένων γνώσεων σε υπολογιστικές και δικτυακές 
τεχνολογίες αιχμής, καθώς και σε θέματα σχεδιασμού 
και ανάπτυξης προηγμένων εφαρμογών των τεχνολο¬ 
γιών αυτών. 

Άρθρο 3 

Μεταπτυχιακοί τίτλοι 

Το Π.Μ.Σ. του Τμήματος Μηχανικών Πληροφορικής Τ.Ε. 
του Τ.Ε.Ι. Αθήνας απονέμει Μεταπτυχιακό Δίπλωμα Ειδίκευ¬ 
σης (Μ.Δ.Ε.) στις «Τεχνολογίες Υπολογισμού και Δικτύων». 

Άρθρο 4 

Κατηγορίες πτυχιούχων 

Στο Π.Μ.Σ. γίνονται δεκτοί μετά από επιλογή πτυχι- 
ούχοι των Τμημάτων Πληροφορικής Πανεπιστημίων και 
Τ.Ε.Ι., καθώς και πτυχιούχοι ή διπλωματούχοι άλλων συ¬ 
ναφών Τμημάτων τεχνολογικής και θετικής κατεύθυνσης 
Τ.Ε.Ι. και Πανεπιστημίων της ημεδαπής ή των ομοταγών 
αναγνωρισμένων ιδρυμάτων της αλλοδαπής. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης (Μ.Δ.Ε.) ορίζεται σε τρία (3) 
εξάμηνα σπουδών, εκ των οποίων το τρίτο διατίθεται για 
την εκπόνηση της μεταπτυχιακής διπλωματικής εργασίας. 

Άρθρο 6 

Πρόγραμμα Μαθημάτων 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυχή 
εξέταση μεταπτυχιακών μαθημάτων -τα οποία θα περι¬ 
λαμβάνουν και εργαστηριακή εξάσκηση των φοιτητών 
μέσω της εκπόνησης εργασιών και ριό)θο15- και εκπό¬ 
νηση μεταπτυχιακής διπλωματικής εργασίας. 

Το Π.Μ.Σ. είναι πλήρους φοίτησης και οι μεταπτυχιακοί 
φοιτητές πρέπει να παρακολουθήσουν συνολικά δώδεκα 
(12) υποχρεωτικά μαθήματα. Κάθε φοιτητής υποχρεού- 
ται να παρακολουθήσει και να εξεταστεί επιτυχώς σε 
μαθήματα που αντιστοιχούν σε τριάντα (30) πιστωτικές 
μονάδες ανά εξάμηνο σπουδών. Κάθε μάθημα αντιστοι¬ 
χεί σε (πέντε) 5 πιστωτικές μονάδες. Επίσης, πρέπει να 
συγγράφουν μεταπτυχιακή διπλωματική εργασία, η οποία 
αντιστοιχεί σε τριάντα (30) πιστωτικές μονάδες. 

Για την απόκτηση Μ.Δ.Ε. απαιτούνται ενενήντα (90) 
πιστωτικές μονάδες. 

Η γλώσσα διδασκαλίας είναι η ελληνική. 


ΕΞΑΜΗΝΙΑΙΑ ΜΕΤΑΠΤΥΧΙΑΚΑ ΜΑΘΗΜΑΤΑ 


Α' Εξάμηνο 

Υποχρεωτικά μαθήματα 


α/α 

Μάθημα 

Πιστωτικές μονάδες (ΕΘΤδ) 

1 

Αλγόριθμοι και Προχωρημένες Δομές Δεδομένων 

5 

2 

Προηγμένες Δικτυακές Τεχνολογίες 

5 

3 

Βάσεις Δεδομένων και ννθό-όαεοά Εφαρμογές 

5 

4 

Σύγχρονες Τεχνολογίες Υλικού 

5 

5 

Κατανεμημένες Διαδικτυακές Εφαρμογές 

5 

6 

Υπολογιστική Νέφους και Υπηρεσίες Νέφους 

5 


Σύνολο: 

30 

Β' Εξάμηνο 

Υποχρεωτικά μαθήματα 


α/α 

Μάθημα 

Πιστωτικές μονάδες (ΕΩΤ3) 

1 

Ασφάλεια Πληροφορίας και Συστημάτων 

5 

2 

Εξόρυξη Δεδομένων και Διαχείριση Δεδομένων Μεγάλης Κλίμακας 

5 

3 

Δίκτυα Κινητών Επικοινωνιών και Εφαρμογές 

5 

4 

Διάχυτα και Ενσωματωμένα Συστήματα 

5 

5 

Παράλληλα και Κατανεμημένα Συστήματα 

5 

6 

Δίκαιο της Πληροφορίας και Διοίκηση Έργου 

5 


Σύνολο: 

30 


Γ' Εξάμηνο 



Πιστωτικές Μονάδες (ΕΟΤ3) 

Μεταπτυχιακή διπλωματική εργασία 

30 ΕΟΤ3 

ΓΕΝΙΚΟ ΣΥΝΟΛΟ 

ΠΙΣΤΩΤΙΚΩΝ ΜΟΝΑΔΩΝ (Ε0Τ3) 

90 ΕΟΤ3 


Άρθρο 7 

Αριθμός Εισακτέων 


Ο αριθμός εισακτέων κατ' έτος στο πρόγραμμα ορίζεται κατ' ανώτατο όριο σε είκοσι δύο (22) μεταπτυχιακούς 
φοιτητές. Επιπλέον του αριθμού αυτού γίνονται δεκτοί και υπότροφοι σύμφωνα με τις διατάξεις του άρθρου 4 
του Ν. 3685/2008 (Φ.Ε.Κ. Α' 148). 

Αρθρο 8 
Προσωπικό 

Στη διδασκαλία των μεταπτυχιακών μαθημάτων μπορούν να συμμετέχουν εκτός από μέλη Ε.Π. του Τμήματος 
Μηχανικών Πληροφορικής Τ.Ε. ή άλλων Τμημάτων του Τ.Ε.Ι. Αθήνας και μέλη Ε.Π. άλλων Τ.Ε.Ι. ή μέλη Δ.Ε.Π. Πα¬ 
νεπιστημίων της ημεδαπής, καθώς και άλλες κατηγορίες διδασκόντων σύμφωνα με τις διατάξεις του άρθρου 5 
του Ν. 3685/2008 (Α' 148). 

Αρθρο 9 

Υλικοτεχνική Υποδομή 

Το Πρόγραμμα Μεταπτυχιακών Σπουδών θα λειτουργήσει στις εγκαταστάσεις του Τμήματος Μηχανικών Πλη¬ 
ροφορικής Τ.Ε. του Τ.Ε.Ι. Αθήνας με την υπάρχουσα υποδομή. 

Αρθρο 10 

Διάρκεια λειτουργίας 

Με την επιφύλαξη των διατάξεων του άρθρου 80 παρ. 11 περ. α του Ν. 4009/2011 (Α' 195), όπως τροποποιήθηκε 
με τις διατάξεις του άρθρου 47 περ. γ του Ν. 4025/2011 (Α' 228), του άρθρου 5 παρ. 8 του Ν. 4076/2012 (Α' 159) και 
του άρθρου 34 παρ. 2 του Ν. 4115/2013 (Α' 24), το Π.Μ.Σ. θα λειτουργήσει μέχρι και το ακαδημαϊκό έτος 2020-2021, 
οπότε και θα αξιολογηθεί η δυνατότητα συνέχισης της λειτουργίας του. 

Αρθρο 11 

Κόστος Λειτουργίας 


1. Το ετήσιο κόστος λειτουργίας του Π.Μ.Σ. υπολογίζεται σε 45.700 € και αναλύεται ως εξής: 


α/α 

ΔΑΠΑΝΕΣ 

ΠΡΟΫΠΟΛΟΓΙΣΜΟΣ Ευρώ 

Ποσοστό 

1 

Διοικητική Υποστήριξη 

7.200,00 

15,7% 

2 

Κόστος Εκπαίδευσης 

18.505,00 

40,5% 

3 

Αναλώσιμα/Προμήθεια-Συντήρηση Εξοπλισμού 

2.500,00 

5,5% 

4 

Δημοσιότητα-Προβολή 

1.500,00 

3,3% 

5 

Ε.Λ.Κ.Ε. Τ.Ε.Ι. Αθήνας 

4.570,00 

10% 

6 

Τ.Ε.Ι. Αθήνας 

11.425,00 

25% 


ΣΥΝΟΛΟ 

45.700,00 

100% 

2. Το κόστος λειτουργίας του Π.Μ.Σ. θα καλυφθεί από 
δίδακτρα, χορηγίες και ενίσχυση από ερευνητικά προ¬ 
γράμματα, σύμφωνα με τις διατάξεις του άρθρου 8 του 
Ν. 3685/2008 (Α' 148), όπως έχει τροποποιηθεί και ισχύει. 

Άρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Κανονισμό Μεταπτυ¬ 
χιακών Σπουδών και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 30 Οκτωβρίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Δ3/Α/15411 (4) 

Χορήγηση άδειας εγκατάστασης στο ΔΕΣΦΑ Α.Ε. για το 
τμήμα «Μετατόπιση του Κύριου Αγωγού Φυσικού Αε¬ 
ρίου Υψηλής Πίεσης ως συνοδού έργου του Αυτοκινη¬ 
τόδρομου ΠΑΘΕ στον Πλαταμώνα» στο Νομό Πιερίας. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 90 του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98/Α'/22- 04-2005). 

2. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α721-06-2012) κα¬ 
θώς και το Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α'/25-06-2013). 

3. Την υπ’ αριθμ. Δ15/Α"/οικ.13829/34240/15-07-2013 από¬ 
φαση του Πρωθυπουργού και του Υπουργού Περιβάλλο¬ 
ντος, Ενέργειας και Κλιματικής Αλλαγής «Καθορισμός 
αρμοδιοτήτων του Υφυπουργού Περιβάλλοντος, Ενέρ¬ 
γειας και Κλιματικής Αλλαγής Ασημάκη Παπαγεωργίου» 
(ΦΕΚ 1785/Β724-07-2013). 

4. Το άρθρο ένατο του Ν. 87/1975 «Περί ιδρύσεως της “Δη¬ 
μόσιας Επιχείρησης Πετρελαίου” (ΦΕΚ 152/Α'/25-07-1975), 
όπως προστέθηκε με το άρθρο 29 του Ν. 2115/1993 (ΦΕΚ 15/ 
Α'/15-2-1993), και διατηρήθηκε σε ισχύ με το άρθρο δέκατο 
τέταρτο του Ν. 2593/1998 (ΦΕΚ 59/Α'/20-03-1998), σύμφωνα 
με το οποίο για την εγκατάσταση και λειτουργία των 
έργων μεταφοράς, αποθήκευσης, μέτρησης και διανομής 
του φυσικού αερίου, των οποίων η ανέγερση και η επέ¬ 
κταση εμπίπτει στην αρμοδιότητα της ΔΕΠΑ Α.Ε. (και νυν 
ΔΕΣΦΑ Α.Ε.), μπορεί ο Υπουργός Βιομηχανίας, Ενέργειας 
και Τεχνολογίας, με αποφάσεις του, που δημοσιεύονται 
στην Εφημερίδα της Κυβερνήσεως, να χορηγεί τις σχετικές 
άδειες εγκατάστασης και λειτουργίας των έργων αυτών, 
κατά παρέκκλιση από κάθε κείμενη διάταξη. 

5. Το άρθρο 7 του Ν. 3428/2005 (ΦΕΚ 313/Α'/27-12-2005) 
«Απελευθέρωση Αγοράς Φυσικού Αερίου», σύμφωνα με 
το οποίο μεταβιβάσθηκε από τη Δ.ΕΠ.Α. Α.Ε. με απόσπα¬ 
ση ο κλάδος του Εθνικού Συστήματος Φυσικού Αερίου 
(ΕΣΦΑ) στο Διαχειριστή Εθνικού Συστήματος Φυσικού 
Αερίου Α.Ε. με διακριτικό τίτλο «Δ.Ε.Σ.Φ.Α. Α.Ε», όπως 
τροποποιήθηκε και ισχύει. 


6. Το Ν. 4001/2011 (ΦΕΚ 179/Α722-08-2011) «Για τη λει¬ 
τουργία Ενεργειακών Αγορών Ηλεκτρισμού και Φυσικού 
Αερίου, για Έρευνα, Παραγωγή και δίκτυα μεταφοράς 
Υδρογονανθράκων και άλλες ρυθμίσεις». 

7. Το Π.Δ. 33/2007 “Σύσταση της Ανώνυμης Εταιρείας 
με την επωνυμία «Διαχειριστής Εθνικού Συστήματος 
Φυσικού Αερίου Α.Ε.» και έγκριση του Καταστατικού 
της” (ΦΕΚ 31/Α720-02-2007). 

8. Το άρθρο 29 του Ν. 3734/2009 «Προώθηση της συ¬ 
μπαραγωγής δύο ή περισσότερων χρήσιμων μορφών 
ενέργειας, ρύθμιση ζητημάτων σχετικών με το Υδροη¬ 
λεκτρικό Έργο Μεσοχώρας και άλλες διατάξεις» (ΦΕΚ 
8/Α728-01-2009). 

9. Το Δεύτερο Μέρος του Ν. 3982/2011 «Απλοποίηση 
της αδειοδότησης τεχνικών επαγγελματικών και μετα¬ 
ποιητικών δραστηριοτήτων και επιχειρηματικών πάρκων 
και άλλες διατάξεις.» (ΦΕΚ 143/Α717-06-2011). 

10. Την υπ’ αριθμ. Δ3/Α7οικ.4303/22-02-2012 απόφαση 
του Υφυπουργού ΠΕΚΑ Τεχνικός Κανονισμός «Συστή¬ 
ματα μεταφοράς Φυσικού Αερίου με Μέγιστη Πίεση 
Λειτουργίας άνω των 16 03Γ»’ (ΦΕΚ 603/Β705-03-2012), 
όπως τροποποιήθηκε και ισχύει. 

11. Την υπ’ αριθμ. οικ.14684/914/Φ.15/17-12-2012 κοινή 
απόφαση του Υπουργού Οικονομικών και του Υφυ¬ 
πουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων «Καθορισμός παραβολών του 
άρθρου 28 παρ. 4 του Ν. 3982/2011 και καθορισμός απο¬ 
ζημίωσης των επιθεωρητών» (ΦΕΚ 3533/Β731-12-2012). 

12. Την υπ’ αριθμ. οικ. 2219/146/Φ.15/29- 02-2012 κοινή 
απόφαση των Υπουργών Ανάπτυξης, Ανταγωνιστικό¬ 
τητας και Ναυτιλίας και Περιβάλλοντος, Ενέργειας και 
Κλιματικής Αλλαγής «Μηχανολογικές εγκαταστάσεις 
παροχής υπηρεσιών που υπάγονται στις διατάξεις των 
άρθρων 17-40 του Ν.3982/11 “Απλοποίηση της αδειο- 
δότησης τεχνικών επαγγελμάτων και μεταποιητικών 
δραστηριοτήτων και επιχειρηματικών πάρκων και άλλες 
διατάξεις”» (ΦΕΚ 584/Β702-03-2012). 

13. Την υπ’ αριθμ. 059487/27-02-2013 αίτηση (Α.Π. ΥΠΕ- 
ΚΑ: 4378/05-03-2013), την οποία υπέβαλε στην Υπηρεσία 
μας ο ΔΕΣΦΑ ΑΕ για χορήγηση Αδειας Εγκατάστασης 
του εν θέματι έργου. 

14. Τα έγγραφα υπ’ αριθμ. Δ3/Α7οικ.4949/11-03-2013 και 
Δ3/Α7οικ.12982/03-07-2013 της Υπηρεσίας, με τα οποία 
ζητήθηκε η προσκόμιση των απαραίτητων δικαιολο- 
γητικών. 

15. Την υπ’ αριθμ. Π063922/ΙΓ/κβ/09-08-2013 επιστολή 
του ΔΕΣΦΑ ΑΕ, όπως συμπληρώθηκε με την Π064955/ΙΓ/ 
κβ/26-09-2013 όμοιά της, με τις οποίες προσκομίσθηκαν 
τα απαιτούμενα δικαιολογητικά, τα οποία ζητήθηκαν με 
τα έγγραφα της παρ. 14. 

16. Την υπ’ αριθμ. 33845/11-05-1994 κοινή απόφαση των 
Υπουργών ΠΕΧΩΔΕ, Βιομηχανίας Έρευνας και Τεχνο¬ 
λογίας, Γεωργίας, Πολιτισμού και Εμπορικής Ναυτιλίας 
«Εγκριση περιβαλλοντικών όρων για τον αγωγό φυσικού 
αερίου και τους κλάδους του πλην του κλάδου Λαυρί¬ 
ου, από τα Ελληνοβουλγαρικά σύνορα μέχρι τις εγκα¬ 
ταστάσεις της νήσου Ρεβυθούσας», όπως παρατάθηκε 
με την 141990/8-7-2009 κοινή απόφαση των Υπουργών 
ΠΕΧΩΔΕ, Ανάπτυξης, Πολιτισμού, Εμπορικής Ναυτιλίας, 
Αιγαίου και Νησιωτικής Πολιτικής και του Υφυπουργού 
Αγροτικής Ανάπτυξης και Τροφίμων. 

17. Το υπ’ αριθμ. οικ.196815/01-03-2011 έγγραφο της 
Ειδικής Υπηρεσίας Περιβάλλοντος, με το οποίο βεβαιώ¬ 
νεται ότι, από την προτεινόμενη μετατόπιση του ΚΑΦΑ 
δεν επέρχονται ουσιαστικές διαφοροποιήσεις ως προς 
τις επιπτώσεις στο περιβάλλον. 

18. Το από 09-08-2013 Ερωτηματολόγιο και Τεχνική 
Περιγραφή του έργου, συνοδευόμενα από τα σχεδια¬ 
γράμματα και τον Προϋπολογισμό που αναφέρονται 
στο έργο του θέματος. 

19. Την υπ’ αριθμ. ΗδΕ-118098-002 Μελέτη Ασφαλείας 
της εταιρείας Ασπροφός ΑΕ, για την επαναχάραξη του 
αγωγού του Εθνικού Συστήματος Φυσικού Αερίου στον 
Πλαταμώνα. 

20. Τα έγγραφα ελέγχου - πιστοποιητικά υλικών, τα 
οποία απαιτούνται σύμφωνα με τις τεχνικές προδια¬ 
γραφές της υπουργικής απόφασης του Κανονισμού της 
παρ. 10. 

21. Τις από 09-08-2013 και 18-02-2013 υπεύθυνες δη¬ 
λώσεις του νόμιμου εκπροσώπου του ΔΕΣΦΑ Α.Ε. και 
του αρμόδιου μηχανικού, αντίστοιχα, περί του ελέγχου 
και υπογραφής του Βασικού Σχεδιασμού του έργου του 
θέματος. 

22. Τις από 08-02-2013 και 27-02-2013 υπεύθυνες δη¬ 
λώσεις του νόμιμου εκπροσώπου του ΔΕΣΦΑ Α.Ε. και 
του αρμόδιου μηχανικού, αντίστοιχα, περί του ελέγχου 
και υπογραφής των Τοπογραφικών Σχεδίων του έργου 
του θέματος. 

23. Τις από 09-08-2013 και 18-02-2013 υπεύθυνες δη¬ 
λώσεις του νόμιμου εκπροσώπου του ΔΕΣΦΑ Α.Ε. και 
του αρμοδίου μηχανικού, περί της ανάθεσης και της 
ανάληψης, αντίστοιχα, της επίβλεψης κατασκευής του 
εν θέματι έργου. 

24. Την από 26-09-2013 υπεύθυνη δήλωση του αρμόδι¬ 
ου τεχνικού του ΔΕΣΦΑ ΑΕ, ότι η εκπονηθείσα μελέτη 
είναι σύμφωνη με τις διατάξεις της υπουργικής από¬ 
φασης της παρ. 10. 

25. Το διπλότυπο είσπραξης υπ’ αριθμ. Η 2925570/ 
25-09-2013 της ΔΟΥ Ελευσίνας, ύψους €400,00. 

26. Την απόδειξη είσπραξης υπ’ αριθμ. 3812415/14-12-2012 
της Εθνικής Τράπεζας της Ελλάδος υπέρ ΤΣΜΕΔΕ και 
ΕΜΠ, ύψους €4,61. 

27. Την από 05-07-2012 έκθεση αυτοψίας της Διεύθυν¬ 
σης Εγκαταστάσεων Πετρελαιοειδών. 

28. Την από 04-10-2013 εισήγηση της Διεύθυνσης Εγκα¬ 
ταστάσεων Πετρελαιοειδών. 

29. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Α. Χορηγείται στο ΔΕΣΦΑ Α.Ε. άδεια εγκατάστασης, 
διάρκειας τριών (3) ετών, για την κατασκευή του τμήμα¬ 
τος «Μετατόπιση του Κύριου Αγωγού Φυσικού Αερίου 
Υψηλής Πίεσης ως συνοδού έργου του Αυτοκινητόδρο¬ 
μου ΠΑΘΕ στον Πλαταμώνα» στο Νομό Πιερίας, σύμφωνα 
με τα υποβληθέντα σχέδια, την Τεχνική Περιγραφή, τον 
Προϋπολογισμό, το Ερωτηματολόγιο, τη Μελέτη Ασφα¬ 
λείας και τα λοιπά στοιχεία που περιλαμβάνονται στους 
φακέλους των υπό στοιχεία 13 και 15 του προοιμίου της 
παρούσας, με την επιφύλαξη της τήρησης των διατάξεων 
που μνημονεύονται στο σκεπτικό της απόφασης αυτής, 
καθώς και με τους εξής όρους και περιορισμούς: 

1. Η κατασκευή του έργου θα πρέπει να γίνει σύμφωνα 
με τις προδιαγραφές που αναφέρονται στην υποβλη- 
θείσα Τεχνική Περιγραφή. 


2. Κατά τη διάρκεια των εργασιών κατασκευής του 
έργου να λαμβάνονται όλα τα αναγκαία μέτρα προ¬ 
στασίας των εργαζομένων, του περιβάλλοντος και της 
ευρύτερης περιοχής. 

3. Να τηρούνται οι όροι ασφαλείας που επιβάλλονται 
από τους Ελληνικούς και Κοινοτικούς Κανονισμούς. 

4. Να τηρούνται οι περιβαλλοντικοί όροι και περιορι¬ 
σμοί της απόφασης που μνημονεύεται στο στοιχείο 16 
του προοιμίου της παρούσας και που η εφαρμογή της 
αποτελεί απαραίτητη προϋπόθεση για την υλοποίηση 
του έργου. Η απόφαση έγκρισης περιβαλλοντικών όρων 
να ανανεώνεται πριν από τη λήξη της και να προσκομί¬ 
ζεται αντίγραφο στη Διεύθυνση Εγκαταστάσεων Πετρε¬ 
λαιοειδών του Υπουργείου Περιβάλλοντος, Ενέργειας 
και Κλιματικής Αλλαγής. 

5. Το Υπουργείο Περιβάλλοντος, Ενέργειας και Κλι¬ 
ματικής Αλλαγής διατηρεί το δικαίωμα να επιβάλλει 
την εκτέλεση μεταρρυθμίσεων στην υπόψη εγκατά¬ 
σταση σε κάθε περίπτωση που θα διαπιστωθεί ότι 
τούτο είναι αναγκαίο για να εκπληρωθούν οι επιδιω- 
κόμενοι σκοποί που προβλέπονται στο άρθρο 2 του 
β.δ. 15/21-10-1922. 

6. Την ευθύνη για την ορθότητα και ακρίβεια των 
σχετικών στοιχείων, υπολογισμών και σχεδίων, που 
περιέχει η Τεχνική Μελέτη, έχουν οι μελετητές. Σε 
περίπτωση που θα διαπιστωθεί ότι η προαναφερθείσα 
Τεχνική Μελέτη δεν εφαρμόζεται ή ότι τα στοιχεία 
που περιέχει δεν είναι ακριβή, η παρούσα απόφαση 
μπορεί να ανακληθεί από την αρμόδια Διεύθυνση του 
Υπουργείου Περιβάλλοντος, Ενέργειας και Κλιματικής 
Αλλαγής. 

7. Η θεώρηση των σχεδίων αφορά μόνον σε θέματα 
σχετικά με την εφαρμογή της βιομηχανικής νομοθεσίας 
και γίνεται με την προϋπόθεση της τήρησης των πολε- 
οδομικών διατάξεων. 

8. Για την απαιτούμενη, σύμφωνα με τις διατάξεις 
των Β.Δ. 16/17-03-1950 και Β.Δ. 24-11/17-12-1953 υπεύθυνη 
επίβλεψη της λειτουργίας της ανωτέρω εγκατάστασης 
πρέπει να απασχολείται πρόσωπο που να έχει τα προ- 
βλεπόμενα προσόντα. 

9. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωσή της. 

Β. Μετά την ολοκλήρωση της εγκατάστασης και εντός 
της διάρκειας ισχύος της παρούσας άδειας θα πρέπει 
να υποβληθεί αίτηση για χορήγηση άδειας λειτουργίας, 
συνοδευόμενη με όλα τα προβλεπόμενα από τις υπ’ 
αριθμ. οικ.483/35/Φ.15/17-01-2012 (ΦΕΚ158/Β703-02-2012) 
και Δ3/Α/οικ.4303/22-02-2012 (ΦΕΚ 603/Β705-03-2012) 
υπουργικές αποφάσεις δικαιολογητικά και συγκεκρι¬ 
μένα: 

1. Υπεύθυνη Δήλωση του νόμιμου εκπροσώπου του 
Διαχειριστή Συστήματος Μεταφοράς Φυσικού Αερίου 
ότι το Σύστημα Μεταφοράς Φυσικού Αερίου έχει κα¬ 
τασκευαστεί σύμφωνα με τη χορηγηθείσα άδεια εγκα¬ 
τάστασης, τις εκπονηθείσες απαιτούμενες μελέτες και 
τις διατάξεις της Δ3/Α/οικ.4303/22-02-2012 υπουργικής 
απόφασης. 

2. Υπεύθυνη Δήλωση του νομίμου εκπροσώπου του 
Διαχειριστή Συστήματος Μεταφοράς Φυσικού Αερίου, 

στην οποία να δηλώνει ότι το Σύστημα Μεταφοράς 
Φυσικού Αερίου επιτηρείται και συντηρείται σύμφωνα με 
τις διατάξεις της ανωτέρω απόφασης, και να αναφέρει 
λεπτομερώς πόσους και ποιάς ειδικότητας τεχνικούς 
θα χρησιμοποιήσει κατά το νόμο. 

3. Υπεύθυνη Δήλωση του νομίμου εκπροσώπου, περί 
της ανάθεσης σε αρμόδιους κατά νόμο τεχνικούς της 
επίβλεψης, λειτουργίας και συντήρησης της εγκατά¬ 
στασης. 

4. Υπεύθυνη Δήλωση του αρμοδίου κατά νόμο τεχνι¬ 
κού, περί της αποδοχής της ανάθεσης της επίβλεψης, 
λειτουργίας και συντήρησης της εγκατάστασης. 

5. Προσκόμιση των Μελετών, σύμφωνα με τα εδάφια 
(στ), (ζ), (η), (θ) της παρ. 1 του τμήματος Α.1.2 (Ειδι¬ 
κά Δικαιολογητικά) του Παραρτήματος Α της Δ3/Α7 
οικ.4303/22-02-2012 απόφασης. 

6. Τελικό Πιστοποιητικό επιθεώρησης των δοκιμών 
καθώς και αξιολόγηση της καταλληλότητας των εξαρ¬ 
τημάτων σύμφωνα με τις αναφερόμενες απαιτήσεις στα 
άρθρα 5 και 8, όπως προβλέπεται με το Άρθρο 11 της 
ανωτέρω απόφασης. 

7. Πρόγραμμα εποπτείας και επέμβασης, σύμφωνα με 
το άρθρο 13 της ανωτέρω απόφασης. 

8. Πρόγραμμα επιτήρησης και συντήρησης, σύμφωνα 
με το άρθρο 14 της εν λόγω απόφασης. 

9. Καταβολή παράβολου στη ΔΟΥ, σύμφωνα με την 
οικ. 14684/914/Φ.15/17-12-2012 κοινή υπουργική απόφαση, 
ύψους 120 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2013 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

(5) 

Ανάκληση της υτί αριθμ. 78418/4344/Π 04/5/00109/Ε/Ν.3299/ 
04/12-8-2009 (ΦΕΚ1816/τ.Β'/02-9-2009) απόφασης υπα¬ 
γωγής του Γενικού Γραμματέα Περιφέρειας Δυτικής 
Μακεδονίας. 

Με την υπ’ αριθμ. οικ.96062/1970/Π04/5/00109/Ε/Ν.3299/ 
04/22-10-2013 απόφαση του Περιφερειάρχη Δυτικής 
Μακεδονίας, ανακαλείται η 78418/4344/Π04/5/00109/ 
Ε/Ν.3299/04/12-8-2009 απόφαση του Γενικού Γραμμα¬ 
τέα Περιφέρειας Δυτικής Μακεδονίας, αφ’ ότου ίσχυ- 
σε, με την οποία εγκρίθηκε η υπαγωγή στις διατάξεις 
του Ν. 3299/2004 επένδυσης της εταιρίας «ΚΑΡΝΑΡΗ 
Γ. ΕΥΑΓΓΕΛΙΑ & ΣΙΑ Ο.Ε.» που αναφέρεται στην ΙΔΡΥ¬ 
ΣΗ ΜΗΧΑΝΟΥΡΓΕΙΟΥ ΜΕΤΑΛΛΙΚΩΝ ΚΑΤΑΣΚΕΥΩΝ, στη 
θέση Τ.Δ. ΠΤΕΛΕΑΣ, του Δήμου Κοζάνης, της Περιφε¬ 
ρειακής Ενότητας Κοζάνης, συνολικής ενισχυόμενης 
δαπάνης τετρακοσίων ενενήντα τεσσάρων χιλιάδων 
εκατό δεκαεπτά ευρώ και σαράντα λεπτών (494.117,40) 
€, με ποσοστό επιχορήγησης 39% ή ποσό επιχορήγησης 
192.705,79 ευρώ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Περιφερειάρχης 
ΓΕΩΡΓΙΟΣ Κ. ΔΑΚΗΣ 


Αριθμ. 


Πρωτ. 4057 
Διεκπ. 1996 


( 6 ) 

Τροποποίηση του Κανονισμού Λειτουργίας του Εκκλη¬ 
σιαστικού Ιδρύματος υπό την επωνυμία «ΠΑΙΔΙΚΟΣ 
ΣΤΑΘΜΟΣ “ΣΤΗΝ ΠΑΛΑΜΗ ΤΟΥ ΘΕΟΥ”» της Ιεράς 
Μητροπόλεως Σύρου, Τήνου, Ανδρου, Κέας και Μήλου. 


Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2 και 59 
παρ. 2 του Ν. 590/77 «Περί του Καταστατικού Χάρτου 
της Εκκλησίας της Ελλάδος». 

2) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σύρου, Τήνου, 
Ανδρου, Κέας και Μήλου. 

4) Την υπ’ αριθμ. 2450/18.9.2013 απόφασιν του Σεβα- 
σμιωτάτου Μητροπολίτου Σύρου, Τήνου, Ανδρου, Κέας 
και Μήλου Δωροθέου. 

5) Την από 1.10.2013 Γνωμοδότησιν του Νομικού Γρα¬ 
φείου της Νομικής Υπηρεσίας της Ιεράς Συνόδου της 
Εκκλησίας της Ελλάδος, αποφασίζει: 

Τροποποιεί τον Κανονισμόν λειτουργίας του Εκκλησια¬ 
στικού Ιδρύματος υπό την επωνυμίαν: «ΠΑΙΔΙΚΟΣ ΣΤΑΘ¬ 
ΜΟΣ «ΣΤΗΝ ΠΑΛΑΜΗ ΤΟΥ ΘΕΟΥ»» της Ιεράς Μητροπό¬ 
λεως Σύρου, Τήνου, Ανδρου, Κέας και Μήλου, ως εξής: 

Αρθρο 1 

Στο τέλος του άρθρου 2 του Κανονισμού λειτουργίας 
του Εκκλησιαστικού Ιδρύματος υπό την επωνυμίαν: «ΠΑΙ¬ 
ΔΙΚΟΣ ΣΤΑΘΜΟΣ “ΣΤΗΝ ΠΑΛΑΜΗ ΤΟΥ ΘΕΟΥ”» της Ιεράς 
Μητροπόλεως Σύρου, Τήνου, Ανδρου, Κέας και Μήλου 
(Φ.Ε.Κ. 216/2005/τ.Β'), προστίθεται εδάφιο ως εξής: 

«Να παρέχει υπηρεσίες εκπαίδευσης και κατάρτι¬ 
σης, σύμφωνα με το εδάφιο β' της περίπτωσης 6, της 
υποπαραγράφου Θ3, της παραγράφου Θ' του άρθρου 
πρώτου του Ν. 4093/2012, με την ίδρυση και λειτουργία 
Νηπιαγωγείου». 

Αρθρο 2 

Η ισχύς του παρόντος Κανονισμού αρχίζει από την 
δημοσίευσή του στην Εφημερίδα της Κυβερνήσεως. Ο 
παρών Κανονισμός δημοσιεύεται επίσης στο Επίσημον 
Δελτίον της Εκκλησίας της Ελλάδος «ΕΚΚΛΗΣΙΑ». 

Αρθρο 3 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του προϋπολογισμού 
του Νομικού Προσώπου της Ιεράς Μητροπόλεως Σύ¬ 
ρου, Τήνου, Ανδρου, Κέας και Μήλου. Κάθε μελλοντική 
δαπάνη εις βάρος του νομικού προσώπου της Ιεράς 
Μητροπόλεως Σύρου, Τήνου, Ανδρου, Κέας και Μήλου, 
θα εγγράφεται στον οικείο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήναι, 11 Οκτωβρίου 2013 

Ο Πρόεδρος 
ί Ο Αθηνών ΙΕΡΩΝΥΜΟΣ 

*Σύσταση θέσης στο Πανεπιστημιακό Γενικό 
Νοσοκομείο «Αττικόν». 

Με την υπ’ αριθμ. 3689/15-10-2013 (Αριθμ. 32732/15- 
10-2013), απόφαση του Διοικητή του Πανεπιστημιακού 
Γ ενικού Νοσοκομείου «Αττικόν» της 2ης Δ.Υ.ΠΕ. Πειραιώς 
και Αιγαίου, που εκδόθηκε σύμφωνα με τις διατάξεις 
του άρθρου 91 του Ν. 4172/2013 (ΦΕΚ167/τ.Α') και μετά 
από τον υπ’ αριθμ. 3Μ/2013 Πίνακα Διάθεσης του ΑΣΕΠ 
που εκδόθηκε κατόπιν της από 11-10-2013 Απόφασης 
του τριμελούς ειδικού υπηρεσιακού συμβουλίου, μετα- 
φέρεται η Θεοδωράκη Αναστασία του Νικολάου, υπάλ¬ 


ληλο του Γ.Ν. Νίκαιας «Άγιος Παντελεήμων» - Γ.Ν.Δ.Α. «Η 
Αγία Βαρβάρα», με σχέση εργασίας ιδιωτικού Δικαίου 
Αορίστου Χρόνου, κατηγορίας ΔΕ κλάδου Διοικητικών 
Γραμματέων με βαθμό Ε' και μισθολογικό κλιμάκιο 2, σε 
συνιστώμενη προσωποπαγή θέση στο Π.Γ.Ν. «ΑΤΤΙΚΟΝ», 
με την ίδια σχέση εργασίας, βαθμό και μισθολογικό 
κλιμάκιο που κατέχει. 

(Αριθμ. βεβ. Υπουργείου Υγείας ΥΔΕ: 4508/18-10-2013). 

*Δημοσιεύθηκε αρχικά στο Φ.Ε.Κ. 1237/Γ/29.10.2013. 

Ο Διοικητής 
ΗΛΙΑΣ Ε. ΛΑΜΠΙΡΗΣ 

